NaiveNeuron/SloPal huggingface dataset:
Grendel, Gábor, podpredseda NR SR (2023-01-24):
Pán poslanec Milan Kuriak.
Holeva, Viliam, poslanec NR SR (2012-10-26):
Vážená pani predsedajúca, panie poslankyne, páni poslanci, dovoľte mi predložiť spoločnú správu gestorského výboru. Národná rada Slovenskej republiky uznesením z 28. septembra 2012, č. 245, pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti, výboru pre verejnú správu a regionálny rozvoj a výboru pre sociálne veci. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 rokovacieho poriadku. Návrh zákona odporúčali Národnej rade Slovenskej republiky schváliť: ústavnoprávny výbor uznesením z 9. októbra 2012, č. uznesenia 106; výbor pre financie a rozpočet uznesením z 11. októbra 20012, uznesením č. 82; výbor pre hospodárske záležitosti uznesením z 9. októbra 2012, uznesením č. 80; výbor pre verejnú správu a regionálny rozvoj uznesením z 11. októbra 2012, uznesením č. 40 a výbor pre sociálne veci uznesením z 11. októbra 2012, uznesením č. 22. Z uznesení výborov pod bodom III tejto správy vyplýva 6 pozmeňujúcich a doplňujúcich návrhov, o ktorých gestorský výbor odporúča hlasovať spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov, schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 15. októbra 2012, uznesením č. 86. Týmto uznesením výbor zároveň poveril spravodajcu predložiť návrhy podľa príslušných ustanovení rokovacieho poriadku Národnej rady Slovenskej republiky. Skončil som, pani predsedajúca, otvorte, prosím, rozpravu.
Danko, Andrej, podpredseda NR SR (2023-11-15):
Poslanec Malatinec.
Laššáková, Jana, podpredsedníčka NR SR (2015-03-18):
Pani poslankyňa Žitňanská.
Turčanová, Andrea, poslankyňa NR SR (2024-01-23):
Ďakujem veľmi pekne. Ja sa chcem poďakovať pani poslankyni Mesterovej, pretože keď má diskusné príspevky, nie je to prvýkrát, tak vnímam, že sa veľmi snaží o interakciu s nami poslancami, teda nielen opozičnými, ale aj koaličnými, vyzýva ich na vrátenie sa z kratšej cesty, chce počuť ich názor. Žiaľ, odpoveď nedostáva. No prečo by aj, veď aj teraz, keď som si to spočítala, tak vrátane predsedajúceho je v tejto sále päť koaličných poslancov, ktorí si buď niečo čítajú, alebo sa hrajú na telefónoch. Takže absolútne žiadna reakcia. A dávala som si otázku, že prečo je to tak. Viete, čo ma napadlo? Že možno preto, že oni sa vedia identifikovať skôr podľa tohto Trestného zákona, tohto návrhu nového, s obvinenými. Môžu, že ich priatelia, kamaráti možno, naozaj si myslím, že je to len možno, sa identifikujú s tým, že budú na strane obžalovaných. Ale absolútne si nevedia predstaviť, že by mohli sedieť v pozícii obetí. Ak si toto dokážu predstaviť, tak si myslím, že radikálne zmenia svoj postoj k tejto trestnej novele a naozaj potom možno tá diskusia už bude konečne možná. Ďakujem veľmi pekne.
Danko, Andrej, predseda NR SR (2016-09-08):
Prosím, prezentujme sa a hlasujme. (Hlasovanie.) Prítomných 143 poslancov, za 124, proti 14, zdržali sa 4, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní.
B. Bačík, poslanec: (2007-03-22):
Ďalej, aby týmto hlasovaním za gestorský výbor určila Výbor Národnej rady Slovenskej republiky pre verejnú správu a regionálny rozvoj a určila lehoty na prerokovanie návrhu zákona výborom do 3. mája 2007 a gestorskému výboru do 4. mája 2007.
Žitňanská, Jana, poslankyňa NR SR (2014-06-27):
Dobre. Keďže teda som dostala informáciu, že k ďalším zákonom, ktoré sme pripravili aj spolu s kolegom Danielom Lipšicom, už nie je spravodajca, napriek tomu by som teda vás chcela poprosiť o zváženie podpory nielen toho, ktorý som predniesla, ale, samozrejme, aj všetkých ďalších. A špeciálne mám prosbu k zákonu, ktorý mal nasledovať teraz a ktorý hovorí o kompenzácii ťažkého zdravotného postihnutia. Totižto z viacerých rozhovorov a z mnohých stretnutí s rodičmi, ktorí sa starajú o deti so zdravotným postihnutím a berú príspevok na opatrovanie, vlastne vyplynulo, že akonáhle tieto detičky nastúpia do školy, tak vlastne im je krátený príspevok. (Prerušenie vystúpenia predsedajúcou.)
T. Cabaj, poslanec: (2003-04-23):
Z. Martináková, podpredsedníčka NR SR: Pán poslanec, ideme hlasovať presne o všetkých podaných návrhoch v takom poradí, v akom boli podané. Pán spoločný spravodajca, uvádzajte hlasovanie, prosím.
Matovič, Igor, poslanec NR SR (2018-10-23):
Možno sme sa nepochopili, ja som hovoril o hlasovaní SaS-ky za tento návrh, ktorý predkladá pán minister Gál, či už teda aj za návrh, ktorý predkladá pán Madej, nebudete hlasovať, ale teda veľmi by ma zaujímalo, či teda budete hlasovať za návrh, ktorý predkladá pán minister Gál. Obávam sa, že budete za neho hlasovať, a ja vás opätovne aj z tohto miesta upozorňujem, že legitimizujete potom to zlo, ktoré nastane. Oni si zvolia čisto iba svojich ľudí bez toho, aby ste mali možnosť do toho povedať čokoľvek, a môžete potom hovoriť a budú sa vyhovárať na to, že však vlastne hlasovali podľa pravidiel, ktoré aj SaS alebo opozícia demokratická odsúhlasila, a čo potom ideme spochybňovať nejakých zvolených sudcov Ústavného súdu, keď sme vlastne odhlasovali mechanizmus, ktorým sa kandidáti na sudcov Ústavného súdu volia. Čiže, Ondro Dostál, Janka Cigániková, a keď mi hovoríte, že vás z niečoho obviňujem, ukáže sa to to pri hlasovaní, či budete hlasovať za návrh, ktorý predkladá pán minister Gál, a budete takýmto spôsobom legitimizovať kandidátov na sudcov Ústavného súdu a následných ústavných sudcov, ktorých si zvolia, lebo ja na ich mieste by som nerobil nič iné, iba donekonečna potom by som verklikoval, kedy Matovič bude vykrikovať, že ovládli Ústavný súd, že urobili z toho stranícky orgán, tak by som hovoril, ale, prosím vás pekne, však najväčšia opozičná strana nám odsúhlasila pravidlá, na základe ktorých sme zvolili tých kandidátov, a myslíte si, že by to robili, ak by to nebolo demokratické. To obviňujete SaS z toho, že by podporovala nejaké ovládnutie Ústavného súdu? Toto sa vám môže stať, takže ja iba by som vás naozaj chcel poprosiť, aby ste za ten návrh nehlasovali, ani ten, ktorý predkladá minister Gál.
Jurinová, Erika, podpredsedníčka NR SR (2013-09-05):
Ukončujem prestávku. Pán minister, vy máte povinnosť tu sedieť pri interpeláciách, na interpeláciách máte povinnosť byť. (Ruch v sále.) Prosím kľud v rokovacej sále. Neurážajte, už sme sa tu toho napočúvali dosť zo všetkých strán. (Ruch v sále.) Pokračujeme v prestávke do 17.00 hodiny. (Prestávka.) (Po prestávke.)
Matovič, Igor, poslanec NR SR (2019-09-25):
A po tomto návrhu už nie je žiadny, teda tak?
Hrušovský, Pavol, podpredseda NR SR (2010-09-09):
Ďakujem, pán spoločný spravodajca. Otváram rozpravu o tomto bode programu. Pýtam sa, či sa z pánov poslancov chce niekto prihlásiť do rozpravy ústne, keďže som nedostal žiadne písomné prihlášky. Áno, pán poslanec Kaník. Ďalšie prihlášky nie sú. Uzatváram možnosť prihlásiť sa do rozpravy ústne ďalším poslancom. Nech sa páči, pán poslanec Kaník.
P. Hrušovský, predseda NR SR: (2004-05-27):
(Hlasovanie.) 127 prítomných, 52 za návrh, 45 proti, 30 sa zdržalo. Nech sa páči, pán poslanec Blajsko, návrh sme neschválili. M. Demeterová, poslankyňa: Ďalej...
Šimečka, Michal, podpredseda NR SR (2024-06-11):
Ďakujem pekne. Pani poslankyňa Kalmárová, nech sa páči.
Pellegrini, Peter, predseda NR SR (2023-11-22):
Pán poslanec Ferenčák.
Fecko, Martin, poslanec NR SR (2021-11-05):
Ďakujem pekne. Áno, som tiež kresťan, katolík, takže beriem to z tohto hľadiska a my sme dostali planétu Zem do spravovania, nie do rabovania a dostali sme ju na dobu určitú, pokiaľ jednotlivé generácie tu budú fungovať. Tvrdím, že prekrásna príroda, ktorú tu máme česť vnímať, je nekonečná kniha vedomostí a tvrdím, že ľudské, ľudský rozum do konca možnože vekov nepochopí tie jednotlivé súvislosti, ktoré v obyčajnom liste alebo v obyčajnej nejakej bunke fungujú a tá dokonalosť je momentálne stále vo výskume, skúmame, ale ja hovorím, že asi to do úplného konca nedotiahneme ako ľudská populácia, aby sme všetko vedeli. Takže myslím si, že áno, bolo to trošku oživenie a každý druh má v tej ekologickej nike a v tom životnom prostredí, ktoré máme na zemi, má svoj význam, ktorý mnohí ani nedoceňujeme. Žiaľ, máme v súčasnosti veľmi ten konzumný spôsob života a musím pripomenúť jedného kolegu, ktorý to povedal, že nevie si predstaviť, že by niektorý človek nechcel mať dobré životné prostredie. A ja si viem takých ľudí predstaviť. Pretože on povie, že ja chcem mať životné prostredie okolo svojho domu, okolo svojej haciendy a tam, kde robím biznis, tam ma to nezaujíma. Pretože tam už tí ľudia nejak zomrú, pretože môj biznis je prednejší, ale ja si budem bývať 300 km ďalej a budem vo vysnenej krajine, v Edene, pretože tam to nemá dosah. Tak, vážení, všetko so všetkým súvisí, takže ja si viem takýchto ľudí predstaviť a títo to rabujú a potom povie, že dáva ťažké tisíce na ochranu prírody, ale koľko ľudí zničil, život, to je už iná vec. Takže áno, máme aj takých medzi nami. Ďakujem.
Zmajkovičová, Renáta, podpredsedníčka NR SR (2014-03-20):
Faktických poznámok na vystúpenie pána poslanca je sedem. Uzatváram možnosť prihlásiť sa s faktickou. Pán poslanec Abrhan.
Laššáková, Jana, podpredsedníčka NR SR (2015-03-18):
Na vystúpenie pána poslanca s faktickými poznámkami piati páni poslanci. Pán poslanec Poliačik, Nicholsonová, Kvasnička, Viskupič a Kuffa, končím možnosť prihlásiť sa s faktickými poznámkami. Nech sa páči, pán poslanec Poliačik.
Glváč, Martin, podpredseda NR SR (2017-05-17):
Nech sa páči, pán poslanec Marosz. Dámy a páni, pokračujeme v schôdzi. Poprosím vás o kľud v sále. Kto sa potrebuje rozprávať, poprosím, opustite sálu. Pán poslanec Kondrót, pán poslanec Čaplovič. Nech sa páči. (Pokračovanie v rokovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 515.)
P. Hrušovský, predseda NR SR: (2003-06-27):
(Hlasovanie.) Prítomných je 145 poslancov, za 76, proti 67, zdržal sa 1, nehlasoval 1. Konštatujem, že Národná rada Slovenskej republiky predmetný návrh zákona schválila. Panie poslankyne, páni poslanci, tým sme odhlasovali  všetky prerokované vládne návrhy zákonov. Teraz budeme pokračovať v rokovaní ďalším bodom programu, ktorým je návrh na odvolanie a voľbu predsedu Úradu pre štátnu pomoc pána PhDr. Miroslava Hladíka. (Ruch v sále.) Panie poslankyne, páni poslanci, prosím o pokoj v rokovacej sále. Teraz požiadam pána poslanca Mikuša, ktorého poveril gestorský výbor, aby ako spoločný spravodajca zaujal miesto pre spravodajcov a poprosím ho, aby z poverenia vlády Slovenskej republiky návrh na personálnu zmenu na funkciu predsedu Úradu pre štátnu pomoc uviedol a odôvodnil podpredseda vlády a minister financií pán Ivan Mikloš. Panie poslankyne, páni poslanci, prosím o pokoj v rokovacej sále. Nech sa páči, pán podpredseda vlády.
Pellegrini, Peter, predseda NR SR (2016-02-11):
Pán poslanec Huba.
Blaha, Ľuboš, podpredseda NR SR (2024-06-19):
Pán poslanec Peter Šuca.
Grendel, Gábor podpredseda NR SR (2023-03-28):
Pán poslanec, poprosím vás, aby sme sa skúsili vyvarovať osobných invektív. Ďakujem.
Hrnčiar, Andrej, podpredseda NR SR (2018-12-06):
Vyhlasujem všeobecnú rozpravu za skončenú a prerušujem rokovanie o tomto bode programu. Nasleduje druhé čítanie o návrhu poslancov Petra Antala, Eleméra Jakaba a Ladislava Balódiho na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Návrh zákona má tlač 1158. Spoločná správa výborov má tlač 1158a. Dávam slovo poslancovi Petrovi Antalovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Petra Antala, Eleméra Jakaba, Ladislava Balódiho a Tibora Bastrnáka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 1158.)
Viskupič, Marián, poslanec NR SR (2020-12-02):
Ďakujem pekne, skúsim, koľko stihnem. Pán kolega Taraba, ja som to aj povedal vo vystúpení, jasne, šesť, sedem miliárd deficitu ročného je, je, je veľa. To je jasné, hej? Niečo, samozrejme, pochádza ešte z minulosti, ale tu je iný fakt. Treba si uvedomiť, že dlhy vznikajú v kríze. To, to, to tak je, keď je kríza, to sa pozrite na všetky krajiny sveta. Tam všetky deficity všetkých krajín, všetky rozpočty všetkých krajín sú deficitné. To, to je fakt. Čo je rozdiel, je, v kríze neurobíte zázrak. Zázraky sa robia v dobrých časoch. Zázraky sa robia, to, čo dokázalo Česko v dobrých časoch, vylepšiť, skvalitniť svoje verejné financie a teraz to v kríze zvládne. A nie zázrak je to, čo sa nepodarilo Slovensku. Že fakt, dlh klesol iba, iba teda v percentuálnom čís... v percentuálnej hodnote, ale, ale, a málo. Čiže toto, toto si treba vždy uvedomovať. Je dôležité, čo vláda dokáže robiť v dobrých časoch. Dlhu sa v zlých časoch veľmi ťažko bráni. Pán poslanec Kotleba, v podstate toto bola odpoveď aj teda na vašu, na vašu pripomienku. Možno k tomu vzdelávaniu poviem len jednu vetu. Aj ja si myslím, že deti patria do škôl a musíme spraviť všetko pre to, aby sme ich tam čím skôr dostali. Úplný súhlas. Pán Petrák, pán kolega Petrák, no ja som práve v tom mojom vystúpení skôr ešte akoby hovoril o takom tom zreálňovaní, že situácia je neistá. Toto si treba uvedomovať. V dnešnej dobe proste tejto koronakrízy sú tie predikcie akékoľvek veľmi ťažké a veľmi náročné. A ja som práve to moje vystúpenie, práve bolo v tom o, bolo o tom, že tie východiská sa menia a tá situácia vo finále môže byť lepšia, čo nám dáva priestor na optimizmus a čo nám dáva šance. Pán Kolega Blcháč... (Prerušenie vystúpenia časomerom.)
Zelník, Štefan, poslanec NR SR (2017-12-13):
Vážená pani podpredsedníčka, veľmi pekne ďakujem za slovo. Vážené kolegyne, kolegovia, chcem poďakovať všetkým zúčastneným členom ústavnoprávneho výboru, ale aj členom zdravotného výboru za aktívnu účasť a za doplnenie a vylepšenie tohto nášho zákona. Ale chcem len poprosiť, k tomu, ktorý dáva pán kolega Dostál a pani Dubačová a jeho kolektív, len na vysvetlenie. Je to naozaj aj to, čo povedala pani kolegyňa Dubačová, stali sa aj také prípady, kedy neodovzdaním správy boli zaniknuté, ale podľa toho, čo nám povedali z ministerstva vnútra, ak 1 400 organizácií je v stave likvidácie, ale nie všetky boli len kvôli tomu, že neodovzdali, mohli tam byť aj ekonomické problémy a množstvo iných vecí, a kvôli tomu ministerstvo vnútra nesúhlasí s takouto retroaktivitou, pretože by mohol nastať naozaj možno právny troška chaos, že organizácie, ktoré zanikli alebo dali sa do likvidácie už pred piatimi rokmi a budú sa obnovovať, čiže z tohoto dôvodu ministerstvo vnútra nesúhlasilo s týmto pozmeňovacím návrhom. Ale je to, samozrejme, na vás. A ja chcem podporiť alebo chcem vás poprosiť o podporu tohto zákona naprieč politickému spektru a ďakujem za súhlasné stanovisko, aby tento zákon mohol byť zapísaný do Zbierky zákonov. Veľmi pekne ďakujem všetkým.
Baška, Jaroslav, poslanec NR SR (2015-02-03):
Ďakujem veľmi pekne. Vážení kolegovia, členovia výboru pre obranu a bezpečnosť, chcem vás informovať a pripomenúť, že mimoriadny výbor v režime vyhradené sa bude konať vo štvrtok o 12.00 hod. na obvyklom mieste. Ďakujem veľmi pekne.
Viskupič, Jozef, poslanec NR SR (2017-10-18):
Ďakujem za obe poznámky. A, pán Bagačka, troška si to dajme na tú pravú mieru. Čiže po prevalení kauzy zareagoval pán minister Žiga tak, že s tým nemá nič spoločné a čo my teda od neho chceme a jednoducho jeho času vládnutia sa to nijak nedotýka. To, že mu potom samotné video pripomenulo, že mu túto úlohu dal premiér Fico, že tlačil na pílu a tlačil časovo, že teda minister Žiga hovorí, že to bude trvať mesiace, ale on povedal, nech sú to týždne alebo dni. A že z toho vypadlo to, že aj tie právne skutočnosti, ktoré mu nakázal pán premiér, sa jednoducho teraz vyvalili na verejnosť, je presne to, prečo začal konať. Ten motív je silný, verejnosť je pobúrená a minister Žiga jednoducho nemôže hovoriť, že s tým nemal nič spoločné. No a nie je tu teraz Béla Bugár, nevidím ho, asi jeden z bývalých koaličných partnerov minulej vlády by vám vedel povedať, čo a kedy sme v boji proti politickým nominantom, čo je zásadný a pilierový bod nášho programu, robili pri vláde Ivety Radičovej. Nemali sme nikdy, nikdy OĽANO žiadneho politického nominanta, a ak preberieme vládnu zodpovednosť, nastavíme systémové opatrenia takým spôsobom, že politickí nominanti nebudú, nebudú v štátnych a pološtátnych firmách. Je to rakovina, rakovina verejného života a takýmto spôsobom chceme aj hovoriť, že tento pilier nášho programu jednoducho budeme do dôsledkov naplňovať. Ďakujem.
Paška, Pavol, predseda NR SR (2012-10-24):
Pán poslanec Brocka, pán poslanec Brocka, poprosím vás.
Šofranko, Mária, poslankyňa NR SR (2022-10-04):
Vážený pán predseda, chcem uviesť do zápisu, že v prípade hlasovania č. 181 o parlamentnej tlači 1147 o jedenástej hodine ma zariadenie vykázalo, že som hlasovala za predčasné voľby, pričom som hlasovala, že sa zdržiavam. Ďakujem pekne.
Nicholsonová, Lucia, poslankyňa NR SR (2015-03-18):
Ďakujem veľmi pekne za slovo. (Reakcia z pléna.) Aha, pardon, prepáčte.
Šudík, Tomáš, poslanec NR SR (2020-07-14):
Vážení poslanci, momentálny zákon ohľadne ochrany zvierat na Slovensku je veľmi slabý. V minulom období sa prijal zákon, podľa ktorého zviera nie je vecou. V našej legislatíve je zviera živou bytosťou, no ani to neodradilo mnohých hulvátov k nehanebným činom týrania zvierat. Organizácia zvierací ombudsman prijala za minulý rok viac ako 400 podnetov o týraní zvierat. Viacero bolo závažných. Za posledných šesť rokov bolo odsúdených len sedem ľudí za týranie zvierat na Slovensku a za zanedbanie starostlivosti nula. Je to žalostne málo na to, koľko skutočne týraných zvierat bolo a koľko z nich, týraných, neprežilo. Útulky a organizácie však vedia, že počet odsúdených za týranie zvierat nezodpovedá skutočnosti, pretože so zvieratami pracujú každý deň a každý deň riešia desiatky podnetov a problémov, častokrát vo svojom voľnom čase a dokonca zadarmo. Týranie zvierat tu máme teda denne napriek tomu, že zviera v našej legislatíve nie je vec. Zdá sa však, že naša spoločnosť stále nedozrela k tomu, aby zviera považovala za viac ako len nejakú nepodstatnú vec, do ktorej si môžeme kedykoľvek udrieť, poliať ju benzínom a zapáliť, napchať do nej petardy, či ju ťahať priviazanú za auto. Je to veľmi smutné. Zviera však dýcha a má srdce. Zviera prejavuje radosť aj smútok. Zviera myslí, vníma, vidí a počuje. Preto by týranie zvierat malo byť naozaj prísnejšie a trestané. A verím, že touto novelou zákona sa docieli len to, aby každý, kto vykonal utrpenie na zvierati, bol za to aj príslušne potrestaný, pretože tak to má byť a tak je to správne. A nielen pokutovaný. Verím, že vo vzťahu k zvieratám pôjdeme ešte ďalej a v najbližšej dobe sprísnime držanie zvierat na reťaziach či zastavíme nelegálne množiarne psov či mačiek. Vzťah našej spoločnosti k zvieratám hovorí veľa o tom, ako sme ako spoločnosť vyspelá, či sme spoločnosť vyspelá, alebo nevyspelá. Netreba zabúdať aj, čo hovorí prax. Na základe mnohých prípadov sa totiž ukazuje, že človek, ktorý počas života ublíži zvieraťu, dokáže ublížiť bez problémov aj človeku. A toto si treba pamätať. A zároveň možno aj tak na záver by som povedal, ja som podporil zákon o ochrane detí a podporím každý, ktorý taký bude, ale zároveň podporím aj zákon, ktorý bude chrániť zvieratá, pretože tak to má byť. Ďakujem krásne.
Bugár, Béla, podpredseda NR SR (2017-12-06):
Pán poslanec, ak budete vyrušovať, vykážem vás a potom nedostanete ani slovo.
Ďuriš Nicholsonová, Lucia, podpredsedníčka NR SR (2019-01-29):
Pán poslanec Farkašovský.
Blanár, Juraj, podpredseda NR SR (2021-11-02):
Ďakujem. Prerušujem rokovanie o tomto bode programu. A pristúpime k ďalšiemu bodu programu, ktorým je vládny návrh ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti. Vládny návrh ústavného zákona je uvedený ako tlač 265, spoločná správa výborov je tlač 265a. Teraz by som rád udelil slovo pánovi ministrovi, aby zdôvodnil tento návrh. Konštatujem, že nie je v rokovacej sále. Rovnako vidím, že nie je ani spravodajca v rokovacej sále. Takže, vážené panie poslankyne, páni poslanci, tento bod prepadáva, keďže nie je prítomný ani navrhovateľ, ani spravodajca. Prerušujem rokovanie teda o tomto bode, ktorý v podstate nemohol sa uskutočniť. No a budeme pokračovať v rokovaní o prerušenej rozprave v prvom čítaní o vládnom návrhu zákona o kategorizácii ústavnej zdravotnej starostlivosti pod parlamentnou tlačou 706. Rovnako by som teraz rád udelil slovo pánovi ministrovi zdravotníctva Vladimírovi Lengvarskému, aby zaujal miesto na pozícii navrhovateľa, a pani Bittó Cigánikovej, aby zaujala miesto ako spravodajkyňa, avšak konštatujem, že nikto z týchto dvoch tu nie je, preto vyhlasujem krátku dvojminútovú prestávku a zistím, že čo sa deje. (Krátka prestávka.)
Gaborčáková, Soňa, poslankyňa NR SR (2017-05-09):
Ďakujem za slovo. Tak ja v prvom rade chcem poďakovať kolegyni za odbornú a vecnú rozpravu, o ktorú nám ide aj v rámci hnutia. Pána ministra chcem vyzvať, aby teda naozaj spustil pomedzi čítania vecnú diskusiu o prepočte dôchodkov, aby sme sa nenaťahovali o tom, komu ublížime, komu neublížime, lebo teda prvýkrát sme v histórii k tejto danej problematike práve vystupovali ako hnutie, ktoré chce zmeniť veci, a preto bolo by dobré, aby sme boli zaradení do diskusie v ohľade vyrovnávania starodôchodcov. Myslím si, že si to zaslúžime, lebo prvýkrát tento návrh padol už teda 17. decembra v roku 2013. Takže ak nám ide naozaj o odborné a vecné stanoviská, mali by sme si sadnúť a vydiskutovať si tieto veci, na ktoré kolegyňa poukázala. Ďakujem.
Hrnko, Anton, poslanec NR SR (2019-10-18):
Ďakujem. Pán poslanec, samozrejme, povedali ste tu veľa pravdivých vecí, ale jednu vec by som chcel pripomenúť, že neviem, prečo práve vám sa zdá tento spôsob ako záchrany, ktorý sme zvolili, nie ja, ale predkladatelia, na záchranu štátnych pamiatkových reštaurátorských ateliérov za čudný. Pretože to, že toto vzniklo, vniklo v roku 2009 v tzv. holičskom zákone, kde sa dostala táto vec do zákona práve na návrh ministerstva kultúry a tiež bočným spôsobom a nie cez pamiatkový zákon. Ďakujem.
Hargaš, Ján, poslanec NR SR (2024-01-11):
Pán predsedajúci, nemáme navrhovateľa, takže prosím o zastavenie času a či by sa mohol dostaviť pán minister, pani ministerka. Ďakujem. (Prerušenie vystúpenia predsedajúcim.)
Plavčan, Peter, minister školstva, vedy, výskumu a športu SR (2016-04-28):
Ďakujem za pripomienku. To znamená, že cez predsedu výboru pána Petráka si vyžiadam, aby on mi predložil za jednotlivé, on osloví, predpokladám, príslušné politické strany, veď všetky sú vo výbore, a nech pošle expertov, a ich prizveme už ku okrúhlym stolom, ktoré budú 19. mája.
Grendel, Gábor, poslanec NR SR (2016-11-25):
Ďakujem. Budem parafrázovať pána poslanca Krajniaka, boli to veľmi trefné faktické poznámky. Ďakujem.
Krajčí, Marek, poslanec NR SR (2018-02-06):
Ďakujem pekne. Ja by som chcel podporiť toto vystúpenie pána kolegu Suchánka s tým, že tak isto nerozumiem, prečo pri zákone o radiačnej ochrane a pri úlohe Ministerstve zdravotníctva Slovenskej republiky a Úradu verejného zdravotníctva Slovenskej republiky hovoríme o riziku kontaminácie Slovenska, keď ich prioritná úloha je chrániť zdravie a predchádzať poškodeniu zdravia občanov Slovenskej republiky a tak isto životného prostredia. Nerozumiem, prečo na Slovensku máme spaľovať cudzí rádioaktívny odpad. Rádioaktívny odpad z iných štátov ako jediná krajina v Európe, čo sa týka spaľovania. Je to najnebezpečnejší spôsob, čo sa týka rizík na likvidáciu jadrového odpadu alebo teda jeho kondenzovania. A samozrejme, rádioaktívny odpad, jadrová energetika, máme tu 14 krajín, ktoré majú jadrové elektrárne, to bude veľký biznis. Budú sa postupne uzatvárať bloky, tak ako sa u nás uzatvárajú, a ja naozaj chcem prosiť aj poslancov tohto pléna, aby sme nepodporili návrh tohto zákona vzhľadom na to, že zo Slovenska sa potom bude môcť stať spaľovňa rádioaktívneho odpadu Európy, perspektívne. Prosím vás, myslíte na naše životné prostredie aj na zdravie tých ľudí, ktorí sú vystavovaní pri manipulácii s týmto rádioaktívnym odpadom v našej krajine. Ďakujem pekne.
Paška, Pavol, predseda NR SR (2012-06-27):
Ďakujem, pán poslanec. Tým sme odhlasovali všetky prerokované body. Dámy a páni, chcem len poopraviť svoju informáciu, ktorú som omylom poskytol. Doobeda som uviedol, že dnes prebehnú voľby. Tie voľby prebehnú zajtra po hlasovaní o 17.00 hodine. Chcem takisto na základe dohôd, ktoré sme mali v grémiu, oznámiť, že zajtra takisto budeme rokovať od 9.00 hodine a o 11.00 hodine nebudeme hlasovať, ale budeme hlasovať o všetkých prerokovaných bodoch až o 17.00 hodine. A poprosím u predsedu výboru pre financie a európskeho výboru, vzhľadom na to, že sme postúpili vládny návrh zákona o EMS do druhého čítania, potreboval by som zistiť, takisto aj u predstaviteľov opozície, ktorí predkladali návrhy, ktorými chcú v druhom čítaní dostať do zákona aj veci, ktoré navrhovali uznesením pri samotnej rozprave, o odpoveď, aký rozsah času odhadujete, potrebujeme na to, aby mohli zorganizovať predsedovia výborov rokovania výborov. Potrebujem totiž zaradiť potom druhé a tretie čítanie o týchto návrhoch. A keďže zajtra je hodina otázok a takisto Interpelácie, predpokladám, že pravdepodobne nie je dostatočný čas, do zajtra rána asi potrebujete viac času na to. Tak môžeme sa dohodnúť tak, že potom vznikne konsenzus, aby sme zaradili ten bod podľa toho, ako sa výborom podarí prerokovať tieto návrhy? Totiž nebudeme mať ďalšie hlasovania, nebudeme mať možnosť ten program meniť. Ale akonáhle si vy vo výboroch dohodnete priebeh rokovaní a bude zrejmé, že už prebehli, tak by sme sa dohodli a operatívne by som druhé a tretie čítanie zaradil. Je s tým súhlas? (Súhlasná reakcia pléna.) Dobre, ďakujem vám veľmi pekne. Takže budeme teraz pokračovať... (Reakcie z pléna.) Ešte, nech sa páči, pán predseda európskeho výboru.
Sulík, Richard, predseda NR SR (2010-12-02):
Ďakujem pekne. Na faktické poznámky reaguje pán poslanec Počiatek.
Janíková, Mária, poslankyňa NR SR (2012-08-01):
Vážení páni poslanci, pani poslankyne, dovoľte, aby som vás oboznámila s výsledkom tajného hlasovania o návrhu na voľbu generálneho riaditeľa Rozhlasu a televízie Slovenska, ktoré sa pred chvíľkou uskutočnilo. Na tajné hlasovanie o návrhu na voľbu generálneho riaditeľa Rozhlasu a televízie Slovenska bolo vydaných a poslanci si osobne prevzali 95 hlasovacích lístkov, teda na voľbe bolo prítomných 95 poslancov. Na tajné hlasovanie, po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu generálneho riaditeľa Rozhlasu a televízie Slovenska všetci poslanci odovzdali hlasovacie lístky. Z 95 odovzdaných hlasovacích lístkov bolo 8 neplatných a 87 platných. Podľa platných hlasovacích lístkov overovatelia zistili, že - za meno Ľubomír Belák hlasovalo za 0 poslancov, proti 62, zdržalo sa 25, - za kandidáta Marcela Děkanovského hlasovalo za 0 poslancov, proti 63, zdržalo sa 24, - za Štefana Dlugolinského 0 poslancov za, proti 63, zdržalo sa 24, - za Mariána Herdela za 0 poslancov, proti 64, zdržalo sa 23, - za Pavla Jacza hlasoval za 1 poslanec, proti 61, zdržalo sa 25 poslancov, - za Václava Miku hlasovalo za 74 poslancov, proti 10, zdržali sa 3, - za Mariána Ostatníka za 0, proti 65, zdržalo sa 22 poslancov, - za Margitu Repkovú hlasovalo za 0 poslancov, proti 66, zdržalo sa 21, - za Jaroslava Rezníka hlasovali za 2 poslanci, proti 57, zdržalo sa 28, - za Iľju Ruppeldta hlasovali za 3 poslanci, proti 63, zdržalo sa 21, - za Jozefa Zimu hlasovalo za 0 poslancov, proti 67, zdržalo sa 20 poslancov. Na voľbu generálneho riaditeľa Rozhlasu a televízie Slovenska je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za generálneho riaditeľa Rozhlasu a televízie Slovenska zvolený Václav Mika.
Pčolinský, Peter, podpredseda NR SR (2022-11-15):
Ďalší vystupujúci v rozprave je pán poslanec Stanislav Mizík.
Svrček, Miloš, poslanec NR SR (2023-06-27):
Ďakujem pekne, pán poslanec, za tvoje vystúpenie. Možno v dvoch rovinách by som na teba zareagoval, jednak na tú legislatívu. Áno, my máme dosť kritickú situáciu, čo sa týka legislatívy, lebo viem aj, ako to bolo v minulom volebnom období, síce som nebol poslanec, ale pracoval som v rámci poslaneckého klubu k legislatíve, čiže viem, ako to fungovalo za minulé volebné obdobie a, bohužiaľ, my sa tu už dostávame do takých situácií, že tu máme vážny precedens, že máme jedno normálne konanie, keď sa predkladajú vládne návrhy, poslanecké návrhy, a potom tu máme skrátené konanie v zmysle rokovacieho poriadku a teraz nám tu vznikla ešte aj situácia, na ktorú musí aj odbor legislatívy a aproximácie práva reagovať, pretože je tu niečo vo vzduchoprázdne, že sme na jednej schôdzi mali prvé, druhé, tretie číta... teda ešte budeme mať druhé, tretie čítania, zajtra ako termínových nových 25 bodov. Ja mám na to svoj názor, však včera to riešil aj ústavnoprávny výbor asi dve a pol hodiny ako prvý bod, nebudem to tu rozoberať, ale čo sa týka tej najzákladnejšej otázky, aký to bude mať dopad, pretože tak ako som aj v predchádzajúcej faktickej poznámke povedal, my ako poslanci by sme mali vedieť vôbec, že o čom hlasujeme, s akým dopadom na verejné financie. Nechcem, aby to bolo nejaké nekorektné voči tebe, vyslovene ma to len zaujíma, že či je to nejak aj prekonzultované s ministerstvom financií, poprípade že či ste to rozoberali aj v rámci poslaneckého klubu a je tam nejaká komunikácia aj (rečník si odkašľal), pardon, s príslušnými rezortmi. Takže len toľko. Ďakujem pekne.
Vážny, Ľubomír, podpredseda vlády SR pre investície (2015-06-25):
Ďakujem. Vážený pán predseda Národnej rady Slovenskej republiky, vážené pani poslankyne, páni poslanci, vážení členovia vlády, dovoľte mi, aby som z poverenia predsedu vlády Slovenskej republiky a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní sú: podpredseda vlády a minister vnútra Robert Kaliňák, ktorý má tuzemskú pracovnú cestu, zastupuje ho minister spravodlivosti Tomáš Borec; ďalej neprítomný je minister hospodárstva Vazil Hudák, zahraničná pracovná cesta, zastupuje ho minister pôdohospodárstva a rozvoja vidieka Ľubomír Jahnátek; ďalej podpredseda vlády a minister zahraničných vecí a európskych záležitostí Miroslav Lajčák, zahraničná pracovná cesta, zastupuje ho, nie sú na neho položené otázky; a podpredseda vlády a minister financií Peter Kažimír, zahraničná pracovná cesta, tiež nemá položené žiadne otázky. Ďakujem, pán predseda, skončil som.
Hrušovský, Pavol, podpredseda NR SR (2010-08-03):
Pán poslanec Čaplovič.
Suja, Miroslav, poslanec NR SR (2021-05-12):
Ďakujem za slovo, pán predsedajúci. Vážení kolegovia, kolegyne... (Rečník ukázal smerom do pléna na papieri vytlačený materiál.) To pre poslancov hlavne z OĽANO, ktorí trpia stratou pamäti každé ráno, keď sem prídu, a potom každý večer, keď odídu. Toto je vaše programové vyhlásenie vlády, presne skopírované od toho prvého, pozrite sa, koľko vecí. A viete, čo s ním vy môžte spraviť? Aj robíte. (Reakcia z pléna. Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2019-01-31):
Pán poslanec, doplňujúca otázka? Áno, nech sa páči.
P. Paška, predseda NR SR: (2008-05-22):
(Hlasovanie.) 135 prítomných, 55 za, 77 proti, 2 sa zdržali, 1 nehlasoval. Návrh neprešiel. Budeme pokračovať v hlasovaní.
Grendel, Gábor, podpredseda NR SR (2020-11-12):
Pán poslanec, nemôžte reagovať na kolegyňu z iného poslaneckého klubu.
Ďuriš Nicholsonová, Lucia, podpredsedníčka NR SR (2018-06-18):
Ďakujem pekne. A ja dávam teraz slovo spravodajcovi, ktorého určil navrhnutý gestorský výbor, teda ústavnoprávny výbor, pánovi poslancovi Maroszovi, nech sa páči.
Demian, Jaroslav, poslanec NR SR (2013-05-15):
Vážené kolegyne, kolegovia, dovoľte mi predniesť pozmeňujúci návrh k vládnemu návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov, tlač 355. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a v znení neskorších predpisov predkladám pozmeňujúci návrh k vládnemu návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov, tlač 355. K čl. I 16. bodu (§ 92c). V názve § 92c sa slová „1. mája“ nahrádzajú slovami „1. júla“, v texte § 92c sa slová „1. májom“ nahrádzajú slovami „1. júlom“ a slová „30. apríla“ sa nahrádzajú slovami „30. júna“. Odôvodnenie: Úprava prechodného ustanovenia § 92c konvenuje s navrhovanou úpravou účinnosti zákona v čl. VI, rešpektujúc ústavnú právomoc prezidenta Slovenskej republiky zakotvenú v čl. 102 písm. o) Ústavy Slovenskej republiky. Potreba úpravy tohto ustanovenia bola vyvolaná doplnením článkov II až V do predloženého vládneho návrhu zákona v rámci jeho prerokovania v Národnej rade Slovenskej republiky. Ďakujem, skončil som.
Jurinová, Erika, podpredsedníčka NR SR (2015-10-21):
Pán poslanec Jurzyca.
Paška, Pavol, predseda NR SR (2014-07-08):
Faktické poznámky, sedem poslancov, končím možnosť. Pán poslanec Martvoň.
Martvoň, Anton, poslanec NR SR (2014-11-09):
Ďakujem pekne. Pán poslanec Kaník, vy ste tu toho dosť veľa pospomínali, polepili, čo sa dalo. No a na zopár tých vašich zlepených argumentov musím zareagovať. Čo sa týka tých agentov ŠtB, skúste sa spýtať pána Kukana, vášho europoslanca, on má s tým skúsenosti. Čo sa týka toho CT v Piešťanoch, pán premiér, ale aj pán minister Čislák jasne zdôraznili, že to CT alebo teda to verejné obstarávanie bolo pozastavené, nebolo nič vyplatené, žiaden milión nikde nelieta, na rozdiel od toho, čo sa udialo za pána Uhliarika, kde pán minister Čislák poukázal na to, že niečo obdobné za obdobnú cenu, dokonca menej kvalitné sa kúpilo za pána Uhliarika. Tam už nič pozastavené nebolo. Tak tu znie otázka skôr, kde lieta ten milión eur za CT od pána Uhliarika? Ktovie, možnože skončil aj u vás v SDKÚ, keď sa nepýtate na to. Však je známe, že máte kreatívneho pokladníka. Podobne je to aj s tou vašou kauzou financovania SDKÚ. Tak neviem, prečo sa navážate do nášho generálneho manažéra. No a čo sa týka toho odpustenia dlhu, je všeobecne známe, že Žilina sa snažila o to už dlho. Ale nejde tu celkom iba o odpustenie dlhu, pán Kaník, ale de facto o prevzatie dlhu štátom s tým, že štát získal nejaký podiel teda v obytnom súbore Krasňany. No a čo sa týka toho odpustenia dlhu, tak výhoda sa neposkytla pánovi poslancovi Chomovi, ale mestu Žilina a jeho obyvateľom. Čiže poskytla sa výhoda alebo, lepšie povedané, to prevzatie dlhu vo vzťahu k právnickej osobe, k mestu Žilina, a nie k fyzickej osobe, Igorovi Chomovi. Čiže nejde tu o žiadny konflikt záujmov. Vysvetlite to vašim voličom SDKÚ, čo žijú v Žiline, že vám to vadí. Tam im to vysvetlite. No a čo sa týka ešte toho Krymu, neviem, ako ste to dokázali spojiť s naším premiérom, no, pán Kaník... (Prerušenie vystúpenia časomerom.)
Muňko, Dušan, poslanec NR SR (2023-12-07):
Pán poslanec, veľmi slabé vystúpenie. Tak jak mi tí vaši kolegovia hovoria, šedá myška na ministerstve financií. Robili ste tam viac rokov, poviete čo, hovoríte, že čo robí ARDAL, ktorý robí splátkový kalendár. Prekvapuje ma, že vôbec toto, túto diskusiu ste otvorili. Otvorili ste tu viac problémov, trebárs II. dôchodkový pilier. Vôbec tomu nerozumiete. Ja sa vás spýtam ináč. Všetky štáty v Európskej únii majú problémy s dôchodkovým systémom. Tak, ako je založený dôchodkový II. pilier u nás, povedzte mi, kde je v Európskej únii alebo na svete. Vy povedzte mi. Povedzte mi, aký je kapitálový trh na Slovensku. Za, za prvé, za druhé. Za tretie. Ktorý štát nedorovnával? Poľsko, Maďarsko zrušilo a dorovnávalo. Anglicko, Kanada. Mám vám vymenovať ďalšie, ďalšie štáty? Česko ich vôbec nezaviedlo. My sme obyčajné, my sme fenomény a my ten II. pilier vyriešime. Pýtam sa vás, koľko zarobil peňazí III. pilier. Za posledných 10 rokov. Lebo stále hovoríte SMER pokazil. Čo pokazil? Keby, bolo to konzervatívnych, na konzervatívnych účtoch 75 %. Vysvetľujete, že je tu 1,8 mil. dôchodcov, ani to ste si nedali toľko roboty, je tu 1,3 mil. dôchodcov, z toho 160-tisíc invalidných. Proste keď nerozumiete veciam a hŕba ľudí, veci, ja sa, každý vie, čo bude zajtra. Páni, povedali ste, povedzte, ani jednu vec ste nepovedali vo svojom príhovore, ako by ste konsolidovali vy verejné financie. Ja na vašom, na mieste ministra financií by som ešte znížil nie na štyri, na tri roky by som vôbec do II. piliera viac nedal ako 2 %. Tak jak je to v Európskej, Európskej únii. Pretože kapitálový trh... (Prerušenie vystúpenia časomerom.)
Laššáková, Jana, podpredsedníčka NR SR (2013-09-05):
Ďalším prihláseným do rozpravy je pán poslanec Kadúc. Nech sa páči, máte slovo.
P. Hrušovský, predseda NR SR: (2004-01-20):
Stretli sme sa na prvej schôdzi nového kalendárneho roka, preto mi dovoľte, aby som vám všetkým, páni poslanci, poblahoželal veľa zdravia, šťastia, osobných a pracovných úspechov. Prosím teraz prítomných pánov poslancov, aby sa prezentovali stlačením hlasovacieho tlačidla. Chcem zistiť počet prítomných poslancov v rokovacej sále. Páni poslanci, prosím, prezentujte sa. (Prezentácia.) 116 prítomných. Konštatujem, že Národná rada Slovenskej republiky je schopná uznášať sa. Chcem vás informovať, že na 21. schôdzi, páni poslanci, prosím o pokoj, pán poslanec Galbavý, prosím o pokoj v rokovacej sále (smiech a ruch v sále), budú overovateľmi páni poslanci Heriban a Hrdlička, ich náhradníkmi Jozef Šimko a Maroš Kondrót. Z neúčasti na rokovaní dnešného dňa 21. schôdze sa ospravedlnil písomne pán poslanec Tkáč, ktorý je na zahraničnej pracovnej ceste. Skôr ako pristúpime ku schvaľovaniu programu 21. schôdze Národnej rady Slovenskej republiky, chcem  vás informovať, že listom zo dňa 16. januára mi pani podpredsedníčka Národnej rady Slovenskej republiky oznámila, že sa vzdáva funkcie podpredsedníčky Národnej rady s odôvodnením, že prestala byť členkou politickej strany, ale aj poslaneckého klubu SDKÚ, za ktorú kandidovala v parlamentných voľbách, a tento dôvod uviedla ako hlavný dôvod svojho slobodného rozhodnutia. Chcem sa poďakovať pani podpredsedníčke Národnej rady Martinákovej za prácu, ktorú v tomto volebnom období pre Národnú radu Slovenskej republiky  urobila, ale aj za dobrú spoluprácu s nami, jednak so mnou, ale aj s podpredsedami Národnej rady Slovenskej republiky. Bude nám za vami trošku ľúto, pani podpredsedníčka. (Potlesk.) Ďakujeme vám. Pani podpredsedníčka Národnej rady ma požiadala o krátke vystúpenie. Nech sa páči. Z. Martináková, podpredsedníčka NR SR: Vážený pán predseda, páni podpredsedovia, milé kolegyne, milí kolegovia. Naozaj len veľmi krátko sa chcem aj ja poďakovať všetkým za podporu prejavov priazne, ktoré som pociťovala najmä v začiatkoch, keď som sa ujímala tejto funkcie, aj za prejavy priateľstva, ktoré sa mi dostávali v tejto poslaneckej snemovni. Chcem vám úprimne povedať, že si to veľmi vážim, že sa veľmi teším na ďalšiu spoluprácu. Dovoľte mi osobitne sa poďakovať pánovi predsedovi, s ktorým sme mali veľmi príbuzné, možno až totožné názory nato, ako sa má spravovať taká inštitúcia, ako je Národná rada Slovenskej republiky, a že to bol šéf, ktorého by som priala každému, a pánom podpredsedom zato, že aj nepríjemné porady vedeli veľmi spríjemniť. Chcela by som sa poďakovať aj pracovníkom Národnej rady Slovenskej republiky, ktorí mi vždy pomáhali, a teším sa, veľmi sa teším na ďalšiu spoluprácu. Ďakujem vám. (Potlesk.)
Hrnčiar, Andrej, podpredseda NR SR (2016-06-16):
Vážené pani poslankyne, vážení páni poslanci, budeme pokračovať v rokovaní prvým čítaním o návrhu poslancov Národnej rady Slovenskej republiky Viery Dubačovej, Ota Žarnaya a Jána Budaja na vydanie zákona, ktorým sa dopĺňa zákon Slovenskej Národnej rady č. 369/1990 Zb. o obecnom zriadení v znení neskorších predpisov . Návrh zákona má tlač 136, návrh na jeho pridelenie na prerokovanie výborom je v rozhodnutí č. 130. Dávam slovo pani poslankyni Viere Dubačovej, aby návrh zákona uviedla.
Vášáryová, Magdaléna, poslankyňa NR SR (2014-06-12):
Ja by som chcela k tomu vystúpeniu pán Lipšica dodať len jednu vec. Tieto návrhy noviel a podobne ohľadne celého balíka okolo autorských zákonov sa vyskytujú tu v tomto parlamente aj preto, že hoci ministerstvo kultúry sľubuje už dlho komplexný autorský zákon, stále ho nemáme. Aj novela, ktorá prichádza na začiatok budúceho pléna Národnej rady Slovenskej republiky, zase nerieši komplexne autorský zákon. Ja rozumiem, že to je jedna z najťažších vecí, z najťažších problémov moderného sveta, a zaoberajú sa ňou všetky štáty sveta a Európska komisia a tak ďalej, ale jednoducho my stále čakáme na autorský zákon, ktorý by konečne všetky tieto záležitosti aspoň trochu dal do správneho systému, do správneho rámca.
Laurenčík, Milan, podpredseda NR SR (2020-07-15):
Ďakujem. Prosím, zaujmite miesto pre spravodajcu.	Otváram rozpravu. Do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, a preto vyhlasujem rozpravu za skončenú. Predpokladám, že k rozprave, ktorá nebola, nechce zaujať stanovisko navrhovateľ ani spravodajkyňa, preto prerušujem rokovanie o tomto bode programu. Vážené panie poslankyne, páni poslanci, teraz nasleduje rokovanie o bodoch 23 a 24 programu, ku ktorým bude zlúčená rozprava. Pri prerokovaní budeme postupovať tak, že najskôr vystúpi navrhovateľ k obidvom návrhom a po ňom vystúpi určená spravodajkyňa z ústavnoprávneho výboru. Prvým bodom je prvé čítanie o návrhu poslancov Mariana Kotlebu, Rastislava Schlosára, Martina Beluského, Jozefa Šimka a Miroslava Suju na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov. Návrh ústavného zákona má tlač 141. Návrh na jeho pridelenie na prerokovanie výborom je v rozhodnutí č. 129. Druhým bodom je prvé čítanie o návrhu poslancov Mariana Kotlebu, Rastislava Schlosára, Martina Beluského, Jozefa Šimka a Miroslava Suju na vydanie zákona, ktorým sa mení zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov. Návrh zákona je uverejnený ako tlač 142. Návrh na jeho pridelenie na prerokovanie výborom je v rozhodnutí č. 130. Dávam slovo poslancovi Martinovi Beluskému, aby obidva návrhy zákonov uviedol, nech sa páči, máte slovo. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Jozefa Šimka a Miroslava Suju na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 141, a o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Jozefa Šimka a Miroslava Suju na vydanie zákona, ktorým sa mení zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 142.)
Kamenický, Ladislav, poslanec NR SR (2012-12-12):
Už dobre. Pán Štefanec, skutočne ja s týmto skutočne nesúhlasím. S tým 1,723 mld., ktoré tu spomínate. Porovnávajme váš rozpočet s naším rozpočtom. Neberte tu čísla z nejakého roku 2011, keď dobre viete, že boli tam výpadky aj čo sa týka čerpania fondov a podobne. Čiže skutočne porovnáme vaše čísla na tento rok s našimi číslami na budúci. To skutočne považujem za férové. Vy si vždy vyberiete nejaké čísla, kde sa vám to hodí, kde ten rozdiel je najväčší, čo chápem, ale myslím, že mali by sme byť v tomto skutočne korektní. Pánu Kaníkovi, teda pánu Sulíkovi, čo sa týka, možno sa to práve vás netýkalo, SaS možno nekričala ohľadne rastu reálnych miezd na budúci rok. Boli to viaceré tlačovky z úst iných, nebudem ich tu menovať. To znamená ale skutočne asi hovoriť o tom a strašiť ľudí, že bude tu rast alebo teda pokles reálnych miezd na budúci rok, keď reálne to tak nevyzerá. Samozrejme, musíme vychádzať z momentálnej situácie. Ako to bude, sme otvorená ekonomika, budúci rok budeme monitorovať, tak ako aj pán minister povedal, týždenná, mesačná báza na prognózovanie bude veľmi dôležitá. Tá doba je skutočne turbulentná. Ďakujem pekne.
B. Bugár, podpredseda NR SR: (2004-05-20):
M. Juščík, poslanec: Vážený pán podpredseda, vážený pán minister, vážené kolegyne, kolegovia, chcem interpelovať v zmysle rokovacieho poriadku Národnej rady Slovenskej republiky predsedu vlády Slovenskej republiky. Vážený pán predseda vlády, koncom roku 2003 ste slávnostne odovzdali hraničný priechod medzi Slovenskou republikou a Poľskou republikou Radošice – Palota alebo Palota – Radošice v okrese Medzilaborce a vtedy ste pri svojich vystúpeniach ubezpečovali obyvateľov celého okresu, ale aj okolia, a možno povedať, že aj severovýchodného Slovenska alebo celého Zemplína, že tento hraničný priechod pomôže zlepšiť vzájomné vzťahy medzi Poľskom a Slovenskom, ale predovšetkým pomôže rozvoju slobodného pohybu obyvateľstva tejto oblasti a oblasti z poľskej strany. Celý čas obyvatelia čakali na 1. máj, nielen ako na Sviatok práce, ale ako aj na sviatok vstupu Slovenska do Európskej únie. Div sa svete, dočkali sa. Prekrásnych prvých päť dní, keď voľný pohyb obyvateľstva a tovaru sa naplnil a sľuby sa skutočne splnili tak, ako, pán predseda vlády, ste vo svojich vystúpeniach ubezpečovali obyvateľov. Chcem však podotknúť, že tento priechod stál 200 mil. korún. Z tejto sumy 9-10 mil., teda 2 mil. euro, prispela Európska únia. Dnes, po piatich dňoch, teda 5. mája, sa všetko zastavilo a bol naspäť obnovený malý pohraničný styk asi tak, ako je na poľnej ceste v oblasti Čertižné a na druhej strane poľská dedina Rudavka. Obyvatelia očakávali, že skutočne to prinesie rozvoj tejto chudobnej oblasti. Medzilaborce sa tešili, lebo prvých päť dní v máji boli plné obchody, reštaurácie i kaviarne poľských turistov, poľských obyvateľov. Je pravdou, že ale z našej strany naši obyvatelia išli na poľskú stranu, no ale skončilo sa to a priechod sa využíva tak, ako keby sa tam 200 mil. do toho nevrazilo. Vážený pán predseda vlády, 200 miliónov leží v cestách a na priechode je urobená jedine rampa, z poľskej strany ako novinová búdka, kde sedí v prípade jeden pohraničný policajt a z našej strany to isté, unimobunka a tiež od ôsmej do ôsmej do večera striedavo hraniční policajti. Ja by som sa vás chcel opýtať, kedy ľudia tejto oblasti sa skutočne dožijú toho, čo ste sľúbili, kedy sa dožijú toho, že tento hraničný priechod bude plne organizovaný, zabezpečený a bude zabezpečený v zmysle dohôd Európskej únie tak voľný pohyb obyvateľstva, ako aj voľný pohyb tovaru? Ďakujem vám.
Susko, Boris, poslanec NR SR (2023-02-01):
Ďakujem pekne za slovo. Pán podpredseda Blanár, je treba naozaj zdôrazniť to, čo si aj ty vo svojom vystúpení povedal, a to, že Národná rada Slovenskej republiky v zmysle Ústavy Slovenskej republiky vykonáva kontrolnú právomoc nad vládou. A osobitne by mala vykonávať kontrolnú právomoc nad vládou v demisii, pretože vláda v demisii má len obmedzené kompetencie. Uznesenie, ktoré sme predložili, je nástrojom takejto kontrolnej činnosti a Národná rada má plné právo v zmysle Ústavy Slovenskej republiky na takúto kontrolnú právomoc. A myslím si, že v čase vlády v demisii má dokonca povinnosť takejto kontrolnej činnosti. Čiže podpora tohto uznesenia je len realizáciou tohto, tejto kontrolnej právomoci Národnej rady a ja verím, že všetci poslanci zahlasujú za toto uznesenie, pretože je to vyjadrením právomoci Národnej rady. Ďakujem pekne.